Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Koučovací prístup v práci pedagóga

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Koučovací prístup v práci pedagóga 
Zdôvodnenie vzdelávacieho programu:
Základným podnetom k tvorbe vzdelávacieho programu je požiadavka učiteľov na potrebu odbornej sebareflexia, vhodného a účinného nástroja na sebareflexiu vlastnej pedagogickej činnosti,  jej rozvoja, k riadeniu procesu učenia sa a rozvoja osobnosti študenta i pedagóga. Učitelia získajú nové praktické postupy na rozvoj vnútorných kvalít iných a seba samých.
Výsledok bude mať výrazný vplyv na podporu profesijného rozvoja orientovaný na zvyšovanie efektivity vyučovania a posilnenie učiteľskej profesionality. Obsah a metodiky kurzu dáva možnosť posilniť očakávaný „interakčný model učiteľských kompetencií“.
Opodstatnenosť nášho vzdelávacie programu a potreba realizovať tento druh aktualizačného vzdelávania učiteľov vychádza hlavne z dokumentov a požiadaviek:
-	Odporúčanie Európskeho parlamentu a rady o kľúčových kompetenciách pre celoživotné vzdelávanie ( 2006 ),
-	Národný strategický referenčný rámec ( 2007 až 2013 )
-	Projekt „Slovenský učiteľ kompetentný pre Európu“ (2007 – 2008)
Preto je predložený program zameraný na rozvoj pedagogickej spôsobilosti, ktorú považujeme za kľúčovú z hľadiska celoživotných kompetencií a je obsahom rozvoja edukačného procesu profesijného štandardu vo všetkých kariérových stupňoch.
Vychádzajúc z profesijných štandardov pedagogických zamestnancov ciele i obsah VP sú navrhnuté tak, že dávajú účastníkom priestor na rozšírenie si možností pri vedení kultivujúceho dialógu v smere poznania seba i študentov, naučiť sa registrovať a diagnostikovať špecifické problémy a potreby žiakov – priebežne robiť odbornú integrujúcu sebareflexiu vyučovania. Získajú poznanie a nástroje na tvorivé využívanie potenciálu, postojov, skúseností a vytváranie aktuálne užitočného poňatia výučby. Súčasne program posilní schopnosť viesť vyučovací proces cez slobodnejšiu voľbu žiakov k ich vyššej zodpovednosti za dosiahnuté výsledky.
Základným východiskom programu je posilnenie špecifických kompetencií „otvoreného profesionála“ – t. z. vzdelaného odborníka na výchovu a vzdelávanie vybaveného kompetenciami, ktoré mu umožňujú vykonávať povolanie učiteľa s vysokou mierou autonómie a zodpovednosti k vychovávaným deťom a mládeži. Program tiež vytvára priestor na inovovanie didaktických názorov a postojov učiteľov, formulovanie vízie rozvoja individuálnej profesijnej identity.
Pri bližšej špecifikácii obsahu, rozsahu, foriem a cieľových zameraní je tento funkčný aktualizačný vzdelávací program zameraný hlavne na:
-	aplikáciu koučovacieho prístupu do pedagogickej praxe učiteľov,
-	objasnenie rámca a možností koučovania v práci učiteľa,
-	integráciu princípov koučovania do individuálneho smerovania rozvoja a formovania individuálnej profesijnej identity učiteľa,
-	implementáciu požitia nástrojov koučovania do tvorby cieľov a vedenia pedagogického procesu,
-	schopnosť viac využiť potenciál, riadiť osobnostný a sociálny rozvoj študentov cez ich vedenie k štrukturovanej sebareflexii,
-	schopnosť byť oporou a inšpirátorom dosiahnuť v systéme a jeho väzbách nezávislosť, robiť zodpovedné rozhodnutia tak aby čo najviac vyhovovali študentom a ich budúcemu životu,
-	získanie nových poznatkov, reflexiu vlastného prežívania a správania, autoreguláciu,
-	posilnenie schopnosti klásť otázky, zaujímať sa, počúvať, diskutovať, formulovať „problém“, hľadať a navrhovať tvorivé riešenia, komunikovať ich, nachádzať spoločnú zaangažovanosť,
-	rast učiteľovej asertívnej sociálnej komunikácie so žiakmi, ktorá priaznivo ovplyvní klímu v triede, jeho schopnosť kooperovať a riadiť kooperatívnu výučbu,
-	zmenu role učiteľa - otvorený experta na učenie sa a rozvoj iných osôb, pričom je študent považovaný za hlavného aktéra vlastného profesijného rastu.
-	koučovací prístup, poznanie vplyvu, využívanie princípov a nástrojov koučovania môže výrazne napomôcť aj v prípade vnútornej krízy učiteľa, napr.: pri pocite rezignácie, bezmocnosti až vyhorenia, rezistencii k zmenám a pod.
Koučovacím štýlom vedené učenie sa, kombinácia teoretických informácií, praktických ukážok, riešenie aktuálnych problémových situácií, hranie rolí, modelové situácie, spätná väzba –  metodológia individuálneho a skupinového reflektívneho učenia sa (aktívne zapájanie účastníkov a priebežné vyhodnocovanie). Precvičovanie získavaných priamych skúseností, možnosť ihneď vyskúšať postupy a nástroje a zároveň pozorovať a učiť sa z práce svojich kolegov. Počas celého rozsahu programu si účastníci komplexne rozvíjajú koučovacie kompetencie a okamžite integrujú do svojej pôsobnosti a riadenia vyučovacieho procesu. 
Dištančná časť je zameraná na samoštúdium odporučenej literatúry, priame využívanie poznatkov s koučovacím prístupom vo svojej praxi s ich reflexiou, skupinová a individuálna práca na zmenách a inovovanom profile pedagóga.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami:
Hlavný cieľ:
	Vzdelávací program ozrejmuje potrebu zmeny pohľadu na žiaka, študenta, poslucháča, zdôrazňuje ich zodpovednosť za získanie vedomostí a znalostí, ponúka metódy ako ich motivovať, aby sami hľadali najlepšie riešenia a využili najlepšie možnosti zvládnutia novej látky. Učitelia môžu využiť na všetkých vyučovacích hodinách získanú aktivitu študentov podporovanú prácou s víziami, získavanými hodnotami, pozitívnymi prístupmi k tvorbe a dosahovaniu cieľov a zameraním na úspešný výsledok. Program sa bude realizovať tak, aby umožnil využívať vzdelávanie formou skupinovej práce účastníkov za koordinácie a metodického vedenia lektora a samostatnej aktivity využitím e-learningu v dištančnej forme. Súčasne dáva priestor na vlastný rozvoj v podmienkach
pedagogickej praxe.
Špecifické ciele:
•	získať ucelený pohľad na teóriu, prax a význam koučovania a koučovacieho prístupu
•	rozšíriť uhol pohľadu na systém, ktorý tvorí pedagogický proces ako proces učenia sa žiaka i učiteľa
•	posilniť optimálne a efektívne spôsoby vedenia procesu a postupov tak, aby viedli k zvýrazneniu ich významu a tým k väčšej samostatnosti a zodpovednosti 
•	aktualizovať poznatky o štruktúrované metódy a nástroje vo vzdelávacom procese
•	rozšíriť znalosti o využití zásad plánovania, tvorby cieľov a zamerania na výsledok na zlepšovanie výsledkov vzdelávania
•	precvičiť realizáciu koučovacieho prístupu v učiacom sa procese
•	získať priestor a nástroje na spätnú väzbu, sebareflexiu a zapracovanie zistení do ďalších postupov
•	posilnenie kompetencie pre získanie konkrétnych výstupov práce študentov vo vyučovacom procese

Obsah vzdelávacieho programu:
Názov odbornej témy	Počet hodín	Teória	Prax	Dištančná
forma	
Čo je a čo nie je koučovanie	2	1	1	0	
Princípy a etika koučovania podľa ICF	2	1	1	0	
Koncept koučovania a oblasť pôsobenia	2	1	1	0	
Koučovací štýl v praxi pri vedení tvorivých rozhovorov a projektov	4	1	3	0	
Kľúčové koučovacie kompetencie	3	1	2	0	
Zaangažovanosť verzus hodnoty a priority	2	1	1	0	
Štruktúra koučovacieho rozhovoru	4	1	3	0	
Koučovací prístup a jeho význam v praxi učiteľa	4	1	2	1	
Naladenie, kontrakt a tvorba cieľov	4	2	2	0	
Koučovacie nástroje	4	2	2	0	
Spätná väzba a sebareflexia vedená koučovacím prístupom	5	2	3	0	
Príklady a prax využitia koučovania v práci pedagóga	7	0	2	5	
Sebareflexia v práci pedagóga	4	1	1	2	
Akčný plán rozvoja koučovacích kompetencií učiteľa	3	0	1	2	
Spolu	50	15	25	10	

Profil absolventa:
Absolvent vzdelávania pozná princípy, praktické nástroje a možnosti , ktoré mu umožnia aplikovať koučovací prístup do prípravy a realizácie vzdelávacieho procesu .
•	dokáže vnímať prínos koučovania pre rozvoj študentov a svoju úlohu inšpirátora,
•	vie naplánovať a realizovať výučbu s použitím prvkov koučovania a koučovacím prístupom,
•	dokáže využiť prvky koučovacieho prístupu pri vedení študentov k zmene uhla pohľadu na vlastné schopnosti, samostatné a tvorivé myslenie s využitím potenciálu celej skupiny,
•	dokáže aktívne načúvať, klásť motivujúce otázky a používať koučovacie nástroje tak, že napomáha študentom odhaľovať súvislosti, vytvárať si vlastná názor k téme a vytvárať v nich záujem o riešenia,
•	dokáže pracovať s vlastným stupňom poznania, získané skúsenosti a správanie prehodnotiť a naplánovať si kroky k užitočnej a očakávanej zmene,
•	vie použiť získané poznatky pri odhaľovaní nových možností a postupov pre zatraktívnenie vyučovacieho obsahu a realizáciu vyučovacích hodín.
Rozsah vzdelávacieho programu:
50 vyučovacích hodín – z toho prezenčná s praktickými cvičeniami 40 vyučovacích hodín  a 10 hodín dištančnou formou
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
Učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet: všetky predmety
Podmienky pre zaradenie uchádzačov:
Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.

Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	vypracovanie úloh v rámci dištančnej formy
-	prezentácia pred účastníkmi a lektorom 
Témy prezentácie: 
prezentácia vypracovaného postupu a ukážka využitia koučovania alebo koučovacieho prístupu v príprave, realizácii alebo vyhodnocovaní vyučovacieho procesu

Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Doc. PaedDr. Zuzana Birknerová, PhD., MBA, Vedúca Katedry manažérskej psychológie Fakulty manažmentu PU Prešov
Lektori vzdelávacieho programu:
	Lektori s certfikáciou PCC, alebo ACC od Medzinárodnej asociácie koučov a s minimálne trojročnou praxou lektora koučovania.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Notebook, dataprojektor, projekčné plátno, pripojenie na internet, flipchart, flipchartpapier, fixky, 
Učebné zdroje budú spracované garantom a lektormi vzdelávania.
Návrh počtu kreditov:
12 kreditov
	10 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania